recursal/SuperWikiNEXT-32B huggingface dataset:
פירוש נוסף ערך זה עוסק במין ירק מאכל. אם התכוונתם למשמעות אחרת, ראו סלק (פירושונים).

**סלק מצוי** (שם מדעי: *Beta vulgaris*), הקרוי לרוב **סלק**, הוא צמח דו־שנתי השייך למשפחת הסלקיים (*Chenopodiaceae*), והצמח היחיד מהסוג סלק הצומחחח יאווו בישראל.

זנים שונים
----------

קיימות שלוש קבוצות של זני סלק: מתורבתים, בר ועשבים. מבין הזנים המתורבתים, בולט בחשיבותו סלק הסוכר, המכיל כמות גדולה של סוכר בשורשיו ומשמש לייצור יותר מ-40% מהסוכר הלבן בעולם. מספר זנים מתורבתים אחרים, הנבדלים קלות אלו מאלו בטעמם ובמרקמם, קרויים סלק אדום ומשווקים למאכל.

ערך תזונתי
----------

סלק הוא מקור טוב מאוד לוויטמין B9, ומקור טוב לוויטמין C. מקור צבעו האדום בפיגמנטים מסוג בטלאין (Betalain), הגורמים לתופעה תקינה העלולה להיות מבהילה, בה השתן מקבל גוון אדמדם לאחר אכילת סלק.

מולקולת בטלאין המקנה לסלק את צבעו האדוםמולקולת בטלאין המקנה לסלק את צבעו האדום

סלק הבר
-------

הסלק המצוי גדל כעשב בר באירופה, המזרח התיכון וצפון אפריקה באזורים הסמוכים לים ובעוד מספר אזורים באסיה. בישראל הוא מצוי בבתי גידול מופרעים - גינות, שדות, צידי דרכים וקרקעות עזובות. עליו טובים למאכל.

זני סלק
-------

* סלק אדום (Beta voulgaris esculanta)
* סלק סוכר (Beta vulgaris var succhrina)
* סלק הבר
* סלק המספוא
* סלק עלים
* סלק אלבניה
* סלק דם השור
* סלק פורונו
* סלק צ'יוגיאה

גידול
-----

טמפרטורת גדילה אופטימלית בתחום 15 עד 23 מעלות צלזיוס. בגידול שורש, מומלץ לגידול באדמה פורייה, תחוחה ומנוקזת היטב. עמיד בפני מליחות קרקע ומים. ניתן להשקיה במים מליחים. רגיש למחלות שורש, קישיון ונמטודות לכן יש להקפיד על מחזור גידולים ולא לזרוע אותו שוב באותו מקום ברציפות. הסלק יבוא כגידול שני לאחר זיבול אורגני. סלק זורעים בעומק של 2 ס"מ. הצצת נבטים לאחר שישה ימים. את הסלק יש להשקות בתכיפות ובאופן סדיר לקבלת שורש איכותי ואחיד. מרווחי ההשקיה בקיץ 3 - 6 ימים, בסתיו ובאביב 4 - 7 ימים.

אחסון
-----

ניתן לשמור על הסלק במקרר עד שלושה חודשים בטמפרטורה הקרובה לאפס מעלות צלזיוס ובלחות יחסית של 10 אחוז. בלחות אוויר נמוכה מצטמק הסלק וכומש.

ביהדות
------

בתלמוד מופיע הסלק בשם **סלקא**, בתור אחד מסימני ראש השנה, עליו נהוג לברך כיום "שיסתלקו אויבינו ושונאינו" אף שהמנהג המקורי היה לברך "יסתלקו חטאתינו".

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סלק** |
| ויקיציטוט ציטוטים בוויקיציטוט: **סלק** |
| ויקישיתוף תמונות ומדיה בוויקישיתוף: **סלק** |

* רונה מור, רוצים לשפר את הפוריות? שתו מיץ סלק!, באתר הארץ, 6 בינואר 2013
* האם סלק הוא הסופר-פוד החדש?, באתר וואלה!‏, 9 ביוני 2015
* סלטי סלק בריאים וטעימים, באתר FoodisGood מתכונים, 21 בנובמבר 2016

הערות שוליים
------------

1. ↑  אורי מאיר-צ'יזיק, **צמחי בר למאכל**, מפה, 2010
2. ↑  אמנם ברש"י לתלמוד בבלי, מסכת שבת, דף ע"ג, עמוד ב' (דיבור המתחיל דקניב) הסילקא שבתלמוד פירושו **תרד**.
3. ↑  אוצר הגאונים מסכת ראש השנה עמוד 52 סימן צ"ב - תשובה למנהגו של רב האי גאון

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283145305171
* GND: 4050648-4
* LCCN: sh85012871
* NKC: ph395778

 |
**קונווי** (בוולשית ואנגלית: **Conwy**) הוא מחוז בצפון ויילס, בממלכה המאוחדת. 

המחוז הוקם בשנת 1996 עם הסידור מחדש של מחוזות ויילס, הוא הוקם על בסיס חלקי ממחוז קלוויד וגוויניד' ההיסטוריים. כיום המחוז נמצא בגבולות 'מחוז השימור' קלוויד (יחד עם דנבישייר, רקסהאם ופלינטשייר). ברחבי המחוז מתגוררים 115,200 תושבים, אשר רובם מתגוררים בעיירות לאורך החוף הצפוני של המחוז ובעיקר סביב אזור שפך נהר הקונווי והעיירה קונווי.

גאוגרפיה
--------

מחוז קונווי גובל מצפון עם הים האירי, ממזרח הוא גובל עם מחוז דנבישייר ומדרום ומערב הוא גובל עם מחוז גוויניד'. עורקי התחבורה העיקריים ברחבי המחוז הם קו הרכבת העובר לאורך החוף הצפוני, כביש ה-A55 העובר גם הוא לאורך החוף הצפוני, כביש ה-A470 אשר חוצה את המחוז מצפון בקונווי לדרום בבטווס-אי-קוייד ופסטיניוג. בנוסף, כביש ה-A5 חוצה את המחוז האזור מרכזו ממזרח למערב.

מעבר לרצועת החוף בצד הצפוני של המחוז, פנים המחוז מאופיין באזורים הרריים ובחלקו הדרומי כולל חלק משמורת סנודוניה. בחלקו הצפוני של המחוז מרוכזת רוב האוכלוסייה שלו באזור שפך נהר הקונווי, מפרץ ל'אנדידנו וחצי האי קרודי'ן.

מלבד עיר הבירה של המחוז קונווי (Conwy) עם 14,208 תושבים, ערים ועיירות נוספות המחוז כוללות את קולווין ביי (Colwyn Bay) עם 30,742 תושבים, ל'אנדידנו (Llandudno) עם 20,710 תושבים, אברגלי (Abergele) עם 10,577 תושבים, קינמל ביי (Kinmel Bay) עם 7,864 תושבים, רוס-און-סי (Rhos-on-Sea) עם 7,110 תושבים, דוויגיפולקי (Dwygyfylchi) עם 3,857 תושבים, ל'אנוויירפכן (Llanfairfechan) עם 3,755 תושבים, דגנווי (Deganwy) עם 3,700 תושבים, ל'אנרוסט (Llanrwst) עם 3,037 תושבים, ל'יספן (Llysfaen) עם 2,652 תושבים, ל'אנסנפריד גלן קונווי (Llansanffraid Glan Conwy) עם 2,290 תושבים, ל'אנד'ולס (Llanddulas) עם 1,572 תושבים, ל'אנסאנן (Llansannan) עם 1,291 תושבים, ובטווס-אי-קוייד (Betws-y-Coed) עם 564 תושבים.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קונווי (מחוז)** |

* 

* אתר האינטרנט הרשמי של קונווי
* קונווי, באתר אנציקלופדיה בריטניקה (באנגלית)

הערות שוליים
------------

1. ↑  נכון לשנת 2011.
2. ↑  נתוני האוכלוסייה מתייחסים לשנת 2011, מלבד קונווי, ל'נפיירפכן, רוס-און-סי ול'נסאנן אשר נתוני האוכלוסייה שלהם מתייחסים לשנת 2001.

| מחוזות ויילס |
| --- |
| 

|  |
| --- |
| אנגלסי • גוויניד' • קונווי • דנבישייר • פלינטשייר • רקסהאם • קרדיגיון • פוויס • פמברוקשייר • קרמרת'נשייר • סוונסי • נית' פורט טלבוט • ברידג'אנד • רונד'ה קינון טף • מרת'יר טידפיל • קרפילי • בלייני גוונט • ת'ורפן • מונמות'שייר • עמק גלמורגן • קארדיף • ניופורט |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 5b6a3961-50cf-4056-9416-2f020d281a96

 |
**גאוגרפיה פוליטית** עוסקת בנושאים שהם בנקודת המפגש שבין גאוגרפיה לפוליטיקה. הגאוגרפיה הפוליטית עוסקת הן בהשפעת הגאוגרפיה על פנים המדינה, והן ועל מדיניות החוץ שלה (גאופוליטיקה).

חקר הגאוגרפיה הפוליטית
----------------------

חקר הגאוגרפיה הפוליטית מתבצע בשלושה מישורים[דרוש מקור][מפני ש...]:

### המישור הבינלאומי

 ערך מורחב – **גאופוליטיקה**  

בעיקרו עוסק וחוקר את השפעת הגאוגרפיה על היחסים הבינלאומיים בין מדינות. בין השאר במישור זה גם עוסקים בהשפעתם ובמטרתם של ארגונים בינלאומיים; איך מעוצבים גבולות בין מדינות; כיצד ומדוע מדינות מתארגנות על בסיס גאוגרפי הן באופן רשמי (למשל האיחוד האירופי) והן באופן פורמלי (למשל מדינות העולם השלישי).

### המישור המדיני

בעיקרו עוסק וחוקר את השפעת הגאוגרפיה על העניינים הפוליטיים הפנים-מדינתיים. במישור זה עוסקים, בין השאר, גם במבנה התפקודי-גאוגרפי של מדינה וחלוקתה לאזורים מנהליים; במערכת יחסי הגומלין בין מערכת השלטון לבין העם; בהשפעת התנאים הגאוגרפיים של מדינה על האידאולוגיות הפוליטיות של אזרחיה; ובמיפוי תוצאות בחירות לפי שיוך לאזורים גאוגרפיים.

### המישור האזורי-מקומי

בעיקרו עוסק וחוקר את השפעת הגאוגרפיה על עניינים אזוריים-מקומיים. במישור זה עוסקים, בין השאר, גם בהשפעת התנאים הגאוגרפיים של אזור על האידאולוגיות הפוליטיות של תושביו; יחסי מרכז-פריפריה מבחינה חברתית ופוליטית.

ראו גם
------

* גאופוליטיקה
* יחסים בינלאומיים
* פוליטיקה
* גאוגרפיה
* גאוגרפיה אנושית

קישורים חיצוניים
----------------

ויקישיתוף מדיה וקבצים בנושא **גאוגרפיה פוליטית** בוויקישיתוף
* גאוגרפיה מדינית, דף שער בספרייה הלאומית

הערות שוליים
------------

1. ↑  political geography, merriam-webster

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562980605171
* BNE: XX4576366
* BnF: cb11955453s (data)
* GND: 4046535-4
* LCCN: sh85054025
* NKC: ph124232

 |
**שחמט** הוא שיר אנטי-מלחמתי עברי מאת חנוך לוין. השיר הולחן בידי אלכס כגן ונכלל בקברט הסאטירי "את ואני והמלחמה הבאה", שהוצג לראשונה באוגוסט 1968, כשנה לאחר מלחמת ששת הימים. בכל כתבי חנוך לוין נכלל השיר בקובץ "מה אכפת לציפור", שנדפס לראשונה ב-1987. השיר התפרסם בביצועה של חוה אלברשטיין, ולאחר מכן זכה לביצועים נוספים.

אודות השיר
----------

השיר מדבר לכאורה על משחק השחמט, שבו "חַיָּל שָׁחֹר מַכֶּה חַיָּל לָבָן" ו"חַיָּל לָבָן מַכֶּה חַיָּל שָׁחֹר" (שורות החוזרות בכל אחד משלושת בתיו הראשונים של השיר) אך למעשה מותח ביקורת על השליטים השולחים את החיילים לקרב תוך שהם אדישים לגורלם - בזמן הקרב "הַמֶּלֶךְ מְשַׂחֵק עִם הַמַּלְכָּה" (שורה זו מסיימת כל אחד משלושת בתיו הראשונים של השיר).
הבית הרביעי והאחרון מציג את סופו הטרגי של הקרב:

> 
> לְאָן הָלַךְ יַלְדִּי, יַלְדִּי הַטּוֹב לְאָן?  
> 
> נָפְלוּ חַיָּל שָׁחֹר, חַיָּל לָבָן.  
> 
> לֹא יַחֲזֹר אָבִי, אָבִי לֹא יַחֲזֹר.  
> 
> וְאֵין חַיָּל לָבָן וְאֵין שָׁחֹר.  
> 
> בְּכִי בַּחֲדָרִים וּבַגַּנִּים שְׁתִיקָה;  
> 
> עַל לוּחַ רֵיק רַק מֶלֶךְ וּמַלְכָּה.
> 
> 
> 
> 

חוקרת הספרות זהבה כספי ציינה שבשיר זה לוין לא ערער עדיין על צדקת המלחמה, אלא יצא נגד הגלוריפיקציה של מלחמות בכלל: "הבנים מקוננים על אבותיהם המתים, האמהות מקוננות על בניהן שנפלו, ורק המלך והמלכה ממשיכים לשחק על לוח ריק. אין כאן צדק, טוב או רע. צבעיהם של כלי המשחק בשחמט — הלבן והשחור — אינם מסמלים ערכים מנוגדים של טוב ורע."

ביצועים מוזיקליים
-----------------

הביצוע המקורי של השיר היה בידי משתתפי "את ואני והמלחמה הבאה": שפרה מילשטיין, רמי פלג, בת-שבע צייזלר וגד קינר. בשנת 1970 התפרסם השיר בלחן זהה לזה ששימש בקברט, בביצועה של חוה אלברשטיין, באלבומה משירי ארץ אהבתי. 

כעשרים שנה מאוחר יותר, בשנת 1989, שר אבי טולדנו את השיר בלחן שהוא חיבר ובעיבוד של אילן וירצברג, באלבומו "אבי טולדנו שר חנוך לוין". בסוף 2013 יצא השיר כסינגל עם לחנו וביצועו של יהודה פוליקר, ובשנת 2014 נכלל השיר באלבומו של פוליקר, "מוזיאון החלומות". באותה שנה נכלל השיר, בביצועה של דניאלה ספקטור ובלחן המקורי, גם באלבום "שרות חוה אלברשטיין". השיר זכה לביצועים נוספים, בהם של רונה קינן וגלית מור.

קישורים חיצוניים
----------------

* מילות השיר "שחמט" באתר שירונט
* שחמט, הטקסט המלא, באתר חנוך לוין
* שחמט, בביצוע יהודה פוליקר
* מילות השיר שחמט - באתר "הספריה החדשה"
* איתמר זהר, השיר של יום הזיכרון: גלגוליו של השיר "שחמט" מאת חנוך לוין, באתר הארץ, 28 באפריל 2017

הערות שוליים
------------

1. ↑  זהבה כספי, ‏הפטריוט בשירותה של מלכת אמבטיה: מלחמת ששת הימים ביצירתו של חנוך לוין, **ישראל** 13, 2008, עמ' 255
2. ↑  שחמט - שחזור של הביצוע המקורי, באתר YouTube
3. ↑  "שחמט" בביצועו של אבי טולדנו, בערוץ YouTube של אבי טולדנו
4. ↑  יהודה פוליקר מעדכן את חנוך לוין בסינגל חדש, באתר nrg‏, 18 בנובמבר 2013
5. ↑  "שחמט" בביצועו של יהודה פוליקר, בערוץ YouTube של יהודה פוליקר
6. ↑  "שחמט" בביצועה של דניאלה ספקטור, בערוץ YouTube של "עבודה עברית"
**החלוץ** הוא סרט ראינוע שצולם במצלמת 35 מ"מ Full Frame בשחור לבן. הסרט צולם בארץ ישראל בשנת 1927 על ידי חברת "מולדת". זה היה ניסיון ראשון להפקת סרט באורך מלא, אחרי שורה של הצעות, רעיונות והפקות קצרות של דוקודרמות וסרטי פרסומת על ידי "הקינו סטודיו מולדת". המפיק ירושלים סגל, הצלם נתן אקסלרוד הבמאי, התסריטאי והשחקן הראשי היה אלכסנדר פן.

עלילה
-----

גיבור הסרט הוא דוד שטרן, יהודי יליד אוקראינה שעולה לארץ ישראל מתוך אידיאלים ציוניים. בארץ ישראל שטרן נתקל במציאות הקשה של אבטלה ומחסור שפוגמים באמונתו באידיאל הציוני והוא מחליט לחזור הביתה לברית המועצות, הן בשל התנאים החומריים והן בשל בקשתה של אמו הקשישה. אולם, ממש לפני העזיבה הוא נפגש עם חבר שנוזף בו על חולשת האופי שהוא מגלה, וזה, יחד עם שיחותיו עם כמה מוותיקי עולי ביל"ו, גורמים לו להתחרט על החלטתו לרדת מן הארץ והוא קורע את דרכונו.

הפקה
----

צילומי הסרט החלו באוקטובר 1927 ברחובות ותל אביב. צילום סצנה ברחוב הרצל שבה שטרן נראה בלבוש בלוי סחבות ומתמוטט מחמת רעב עוררה את תגובת העוברים והשבים שלא הבינו שמדובר בצילומי סרט וניסו לעזור לפן[דרוש מקור]. כאשר הועמדו על טעותם וגילו שמדובר בסרט הזעיקו את המשטרה שהחרימה את הצילומים. בכתבה שהתפרסמה בעיתון "דבר" נטען שמדובר בתעמולה אנטי ארץ ישראלית שממומנת מחו"ל וכל מטרתה ליצור מקסם שווא של תנאי מצוקה גדולים ששוררים בארץ ישראל.

במכתב למערכת "דבר" השיב פן על טענות אלו וטען שמדובר רק בקטע שהוא חלק מסרט שמתאר סיפור ציוני של חלוץ והוא בעל מוטיבים שמטרתם לעשות דווקא תעמולה לארץ ישראל ולרעיון הציוני. אולם, הנזק כבר נעשה והפרסום הרע לסרט הִקשה על סגל להשיג מימון להמשך הצילומים. כמו כן, בין הצוות המקצועי של הסרט פרצו ריבים – הבמאי פן והצלם אקסלרוד לא הסכימו על מבנה סצנות הסיום, סגל כעס על אקסלרוד בגלל מה שחשב לחוסר מקצועיות שלו. 

בספר האוטוביוגרפי **ירושלים בתל אביב** טען ירושלים סגל כי כיוון שעיקר הסרט צולם ברחובות, הוא לא צפה בהתקדמותו משום שהיה עסוק בעבודתו כמתרגם. משהתפנה והגיע יום אחד לאתר הצילומים, התברר לו כי הצוות, שהיה צריך לצלם את בת האיכר בה מתאהב החלוץ רוכבת על סוסה אצילה, מצלם אותה במקום זאת על סוסת עבודה בהריון מתקדם. חוסר הרצינות שראה הרתיח אותו והוא החליט להפסיק את הצילומים.

בסופו של דבר הוסרטו רק 25 דקות מהסרט והוא מעולם לא יצא לאור או הוקרן על גבי המסך הגדול. התשליל של הסרט עלה באש בדליקה שהייתה במשרדו של סגל ב-1965.

במוטיב של "ירידה מהארץ בגלל יאוש מהמצב" השתמשו בסרטים רבים, למשל, "זאת היא הארץ" של ברוך אגדתי, 1935.

הערות שוליים
------------

1. ↑  לצורכי תעמולה אנטי א"ית, דבר, 28 באוקטובר 1927
2. ↑  אלכסנדר פן, לצלום ברחוב הרצל בת"א, דבר, 8 בנובמבר 1927
3. ↑  "ירושלים בתל אביב"
**אליפות וימבלדון 1898** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-20 ביוני והסתיימה ב-28 ביוני. תוכנית התחרות כללה תחרויות גברים, תחרויות נשים ותחרויות זוגות גברים.

התחרות
------

### תחרות הגברים

רג'ינלד דוהרטי, בחליפה, מנצח תחרות הגבריםרג'ינלד דוהרטי, מנצח תחרות הגברים 
התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון עלה להתמודד מול מנצח אליפות וימבלדון 1897 על התואר. לתחרות זו נרשמו 39 טניסאים. בנוסף לטניסאים הבריטיים השתתפו בתחרות טניסאים מאוסטרליה ושני טניסאים מארצות הברית. בגמר תחרות הגברים לורנס דוהרטי ניצח את הארולד מהוני (מנצח אליפות וימבלדון 1896). במשחק האליפות לורנס דוהרטי פגש את אחיו רג'ינלד (מנצח אליפות וימבלדון 1897) והפסיד ב-4 מערכות. כך רג'ינלד דוהרטי זכה בתואר השני ברציפות.

### תחרות הנשים

שרלוט קופר, מנצחת תחרות הנשיםשרלוט קופר, מנצחת תחרות הנשים
בתחרות הנשים השתתפו 18 טניסאיות שחולקו לשני בתים. שרלוט קופר (אלופה בשנים 1895–1896) ניצחה בתחרות. מכיוון שאלופת שנת 1897 בלאנש בינגלי לא התייצבה, זכתה קופר באליפות תוך ניצחון טכני.

### תחרות הזוגות

בתחרות הזוגות השתתפו 13 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1897. הזוג, שכלל את הארולד ניסבט (בריטניה) וקלרנס הוברט (ארצות הברית), ניצח בתחרות בין הזוגות המתמודדים. במשחק על האליפות הם הפסידו לאחים דוהרטי ב-3 מערכות.

קישורים חיצוניים
----------------

* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

| אליפות וימבלדון |
| --- |
| 

|  |
| --- |
| 
1877 • 1878 • 1879 • 1880 • 1881 • 1882 • 1883 • 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 • 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • ~~1915~~ • ~~1916~~ • ~~1917~~ • ~~1918~~ • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • ~~1940~~ • ~~1941~~ • ~~1942~~ • ~~1943~~ • ~~1944~~ • ~~1945~~ • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • ~~2020~~ • 2021 • 2022 • 2023 |

 |
**סארי** (באנגלית: **Surrey**) הוא מחוז בדרום-מזרח אנגליה.

סביב לו מצויים מחוזות: לונדון רבתי (צפון מזרח), ברקשייר (צפון מערב), קנט (מזרח), סאסקס מערב (דרום מערב) והמפשייר (מערב), סאסקס מזרח (דרום מזרח). עיר הבירה של המחוז היא גילדפורד. סארי הוא המחוז השלישי בגודלו בדרום-מזרח אנגליה. גבולותיו של המחוז כמעט ולא השתנו מאז שנת 1965, הוא נחשב למחוז עשיר יחסית.

המחוז מחולק ל-11 נפות: ספלת'ורן, ראנימיד, סארי הית', ווקינג, אלמברידג', גילדפורד, ווייברלי, מול וואלי, אפסום ואיוול, רייגייט ובאנסטד, טאנברידג'.

מבחינה תחבורתית, למחוז יש שירות רכבות מהיר לבירה לונדון, ובסמוך לו שוכנים נמלי תעופה כגון נמל התעופה לונדון הית'רו ונמל התעופה לונדון גטוויק.

היסטוריה
--------

במאות ה-5 וה-6 האזור נשלט על ידי הסקסונים. במאה ה-7 סביבת סארי הייתה נתונה למחלוקת בין ממלכת מרסיה, ממלכת וסקס וממלכת קנט. בשנת 825 התקבעה שליטתה של וסקס בסביבה זו. בשנת 851 הותקפה סארי (כמו כל אנגליה) על ידי ויקינגים דנים. ההתקפה הדנית מנתה 350 ספינות שנשאו מעל 15,000 לוחמים. כוחותיו של אתלוולף מלך וסקס ניצחו את הוויקינגים והביאו את הפלישה לסיומה.

תחת בית טיודור נבנו ארמונות מלכותיים מפוארים בצפון מזרח סארי בסמוך ללונדון. תעשיית הבד המפותחת של סארי פחתה במאה ה-16 והתמוטטה במאה ה-17. בתקופה זו פרחו גם התנועות הפוליטיות באזור אשר פעלו לשיקום הארץ לאחר מלחמת האזרחים האנגלית. גדילתה של לונדון במהלך המאה ה-19 צמצמה מאוד את שטח סארי, עד שגבולותיו הנוכחיים הוגדרו מחדש בשנת 1965. במחצית השנייה של המאה ה-19 נפתח במחוז בית קברות, מערכת רכבות, מסגד ראשון ומערכת חשמל ציבורית.

פוליטיקה וממשל
--------------

במועצת המחוז פועלים כ-80 נציגים. המפלגה הגדולה ביותר היא המפלגה השמרנית אשר מונה מטעמה כ-58 נציגים. להמפלגה הליברל-דמוקרטית יש כ-9 נציגים, ולמפלגת הלייבור יש נציג אחד.

כלכלה
-----

לסארי התמ"ג הגבוה ביותר לנפש בכל אנגליה. במחוז יש אחוז גבוה של עובדים בפיננסים. חברות נוספות שמעסיקות עובדים במחוז הן יוניליוור, פרוקטר אנד גמבל, קולגייט-פלמוליב, נסטלה, סאנופי, קימברלי קלארק ופייזר. במחוז נמצאת אוניברסיטת סארי.

בתרבות
------

בספרי הארי פוטר, דודיו של הארי (משפחת דרסלי) גרים בסארי (בווינינג תחתית) ומגדלים אותו עד גיל עשר ובחופשות הקיץ.

קישורים חיצוניים
----------------

ויקישיתוף מדיה וקבצים בנושא **סארי** בוויקישיתוף
* 

* אתר האינטרנט הרשמי של סארי (באנגלית)
* סארי, באתר אנציקלופדיה בריטניקה (באנגלית)

| מחוזות טקסיים באנגליה |
| --- |
| 

|  |
| --- |
| אוקספורדשייר • האי וייט • אסקס • בקינגהאמשייר • בדפורדשייר • בריסטול • ברקשייר • דרהאם • דבון • דורסט • דרבישייר • גלוסטרשייר • המפשייר • הרטפורדשייר • הרפורדשייר • ווריקשייר • ווסטרשייר • וילטשייר • וסט מידלנדס • טיין אנד ויר • דרום יורקשייר • מזרח יורקשייר • מערב יורקשייר • צפון יורקשייר • לונדון רבתי • לינקולנשייר • לנקשייר • לסטרשייר • מנצ'סטר רבתי • מרזיסייד • נורפוק • נורת'האמפטונשייר • נורת'מברלנד • נוטינגהאמשייר • סאמרסט • מזרח סאסקס • מערב סאסקס • סאפוק • סארי • סטפורדשייר • הסיטי של לונדון • צ'שייר • קאמבריה • קורנוול • קיימברידג'שייר • קנט • ראטלנד • שרופשייר |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550318705171
* BNE: XX5406895
* GND: 4118910-3
* LCCN: n79107969
* MusicBrainz: fe92d6d6-4f35-4a0e-a48a-b802ae9cdaf4
* NKC: ge525492
* RERO: 02-A022830806
* VIAF: 136031978
* WorldCat: lccn-n79107969

 |
**קרן** (באנגלית: **Kern**) הוא מחוז במדינת קליפורניה, ארצות הברית. המחוז הוקם בשנת 1866 ושוכן בעמק המרכזי על המורדות הרי סיירה נבדה, מדבר מוהאבי ועמק אנטילופ. לפי מפקד האוכלוסין שנערך בשנת 2010 חיים במחוז 839,631 תושבים, מתוכם כמחצית בעיר בייקרספילד שהיא בירת המחוז והעיר הגדולה ביותר במחוז. 

המחוז עשיר באוצרות מן הטבע ומפיק כמות גדולה של נפט וגז טבעי ומינרלים כמו זהב ובוראט (שמופק מהמחצבה הגדולה ביותר בארצות הברית). בנוסף בזכות הנהרות הגדולים והעמקים הרחבים ישנן בכל רחבי העמק תחנות כוח הידרואלקטריות וטורבינות רוח. מחוז קרן נחשב למחוז ממנו מופקת הכמות הגדולה ביותר של נפט בארצות הברית. 
ישנן שני בסיסים של חיל האוויר במחוז וגם תחנת חלל המופעלת על ידי הממשל המחוזי.

היסטוריה
--------

האירופאי הראשון שהגיע לאזור הוא דון פדרו פייגס בשנת 1772. מחוז קרן הוקם בשנת 1866 כאשר עיר המחוז הייתה *הווילה*, אשר ננטשה בהמשך. באותה תקופה רוב התושבים במחוז עסקו בכריית זהב. רוב שטחי המחוז לא היו מיושבים ונחשבו לבלתי אפשריים למחיה בגלל הצחיחות מצד אחד והביצות מצד שני שבעקבותיהם באה גם מחלת המלריה. רק בשלב מאוחר יותר החלו המתיישבים לייבש ביצות (בעיקר על ידי פועלים סינים) וחפרו תעלות על מנת להפוך את הקרקע לפוריה. בשנת 1874 הפכה בייקרספילד לעיר מחוז. בעקבות גל ההתיישבות החלה גם מתיחות בין המתיישבים החדשים לבין האינדיאנים תושבי האזור. רוב האינדיאנים התמזגו עם החבר'ה אך יש עדיין מעט שמורות אינדיאנים אם כי המתח בין התושבים כמעט כבר ולא קיים.

בשנת 1894 התגלה לראשונה נפט בשטח המחוז. בשנת 1910 נגרמה התפרצות חזקה של נפט *בשדה הנפט מידווי סאנסט* כאשר זרם עצום של נפט פרץ לגובה רב בלחץ שהוערך ב 1,300 PSI. זאת נחשבת להתפרצות נפט הגדולה ביותר בארצות הברית עד היום. התפרצות חזקה נוספת התחרשה בשנת 1914 אך הייתה חלשה יותר מהקודמת. שדה הנפט עובד עד היום ונחשב לאחד הגדולים בארצות הברית. במהלך קערת האבק והשפל הכלכלי הגדול של שנות ה-30 של המאה ה-20 נדדו לאזור זה מהגרים רבים מדרום ארצות הברית.

בשנת 1952 התרחשה באזור רעידת אדמה בעוצמה של 7.3 בסולם ריכטר כאשר מוקד הרעש היה כ-37 ק"מ דרומית לבייקרספילד. ברעידת האדמה נהרגו 12 בני אדם, 18 נפצעו, ונגרם נזק לרכוש בשווי 60 מיליון דולר. זוהי רעידת האדמה החזקה ביותר שפקדה את דרום קליפורניה עד היום. רעידת האדמה הורגשה בכל רחבי דרום קליפורניה, אריזונה ונבדה. לאחר רעידת האדמה התרחשו כ- 20 רעשי משנה.

גאוגרפיה
--------

מחוז קרן משתרע על שטח של 21,138.0 מ"ר מרובע וזהו המחוז השלישי בגודלו בארצות הברית. העיר הגדולה ביותר ובירת המחוז היא בייקרספילד. מחוז קרן גובל מדרום: במחוזות קליפורניה לוס אנג'לס וונטורה, ממערב: מחוז סן לואיס אוביספו, מצפון: המחוזות קינגס וטולארי, צפון מערב מחוז איניו, וממזרח ומדרום מזרח במחוז סן ברנרדינו.

קישורים חיצוניים
----------------

ויקישיתוף מדיה וקבצים בנושא **קרן** בוויקישיתוף
* 

* אתר האינטרנט הרשמי של קרן (באנגלית)
* קרן, ברשת החברתית אקס (טוויטר)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550358605171
* BNE: XX5531547
* GND: 7578233-9
* ISNI: 0000 0004 0634 9051
* LCCN: n78085441
* MusicBrainz: 197826d0-bc3b-426a-8fa4-e59387744ba7
* NARA: 10036543
* SUDOC: 171463234
* VIAF: 132505941
* WorldCat: lccn-n78085441

 |
**קרנארבונשייר** (בוולשית: **Sir Gaernarfon**; באנגלית: **Caernarfonshire**) הוא מחוז היסטורי בצפון ויילס. 

המחוז נוסד בשנת 1284 לאחר הכיבוש האנגלי של ויילס, באזור אשר היה מזוהה לפני כן עם ממלכת גוויניד'. שמו נובע משם עיר הבירה של המחוז ומרכז השלטון האנגלי באזור קרנארבון. בשנת 1974 פורקו המחוזות ההיסטוריים בוויילס, אשר התחלקה מעתה למחוזות בעלי זהות וולשית, באופן זה שטחי המחוז נכללו ביחד עם האי אנגלסי וחלק ממחוז מריונת'שייר בתוך מחוז גוויניד', כאשר קרנארבון שימרה את מעמדה כעיר בירה גם במחוז החדש.

גאוגרפיה
--------

מכיוון צפון ומערב המחוז היה נמצא לחופי הים האירי ומצר מנאי החוצה בינו לבין האי אנגלסי. מכיוון מזרח המחוז גבל במחוז דנבישייר ההיסטורי, ומדרום במחוז מריונת'שייר. רוב שטחי המחוז התאפיינו באזורים הרריים וכפריים לרוב, כאשר מספר מרכזים עירוניים נמצאו בעיקר לאורך החוף הצפוני (בהם בנגור, קרנארבון, קונווי ופורת'מדוג). נכלל בו גם חצי האי ל'ין, רכס הרי סנודון (בהם ההר הגבוה ביותר בוויילס ואנגליה הר סנודון), והחלק הצפוני של שמורת סנודוניה.

ראו גם
------

* גוויניד'

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קרנארבונשייר** |

* קרנארבונשייר באתר איגוד המחוזות הבריטי.
* קרנארבונשייר, באתר אנציקלופדיה בריטניקה (באנגלית)

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561919705171
* GND: 4069795-2
* LCCN: n80137538
* SUDOC: 133311635
* VIAF: 164663436
* WorldCat: lccn-n80137538

 |
**יאיא קונה** (בצרפתית: **Yaya Kone**; נולד ב-28 בנובמבר 1998) הוא כדורגלן איווארי המשחק בעמדת הקיצוני באוג'דה.

קריירה
------

קונה התחיל לשחק כדורגל בקבוצת הכדורגל דנגלה המקומית. בגיל 17 הצטרף ללובי סטארס מליגת העל הניגרית. ב-11 באפריל 2016 ערך את הופעת הבכורה שלו בקבוצה בהפסד 1-0 לאביה ואריורס. ב-18 בספטמבר הבקיע צמד בניצחון 1-2 נגד איפנאיי אובה.

בינואר 2017 חתם באיפנאיי אובה במדיה שיחק שנה וחצי ולאחר מכן חזר ללובי סטארס עמה שיחק בליגת האלופות האפריקאית שמונה משחקים וכבש שער אחד.

בקיץ 2019 חתם בהפועל רעננה מליגת העל. ב-2 בנובמבר ערך את הופעת הבכורה שלו בקבוצה בהפסד 2-0 למכבי תל אביב. ב-20 בדצמבר 2019 הבקיע את שערו היחיד בקבוצה בניצחון 1-4 נגד מכבי קריית מלאכי במסגרת גביע המדינה. בינואר 2020 שוחרר מהמועדון.

בתחילת אוקטובר 2020 חתם בערער הסעודית אך כעבור כשבועיים שוחרר מהקבוצה וחתם בגזלק אז'אקסיו הצרפתית.

ב-27 ביולי 2023 חתם באוג'דה מליגת העל המרוקאית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  מיקי שורץ ואלי סניור, שני שחקני התקפה חדשים חתמו ברעננה, באתר ynet, 12 ביוני 2019
**אִיסְלָה מוּחֶרֶס** (בספרדית: **Isla Mujeres**, "אי הנשים") הוא השם של אי ושל העיירה הנמצאת עליו במדינה המקסיקנית קינטנה רו. האי הממוקם לא רחוק מחופיו הצפון-מזרחיים של חצי האי יוקטן בים הקריבי, כ-13 קילומטרים צפונית מזרחית לעיר קנקון. אורכו של האי כ-7 קילומטרים ורוחבו 650 מטרים. העיירה היא הבירה של המועצה האזורית איסלה מוחרס. במפקד האוכלוסין שנערך ב-2010 נרשמו 12,642 תושבים.

העובדה שהאי ממוקם קרוב יחסית לקובה הפכה אותו לאחד היעדים המועדפים על מהגרים קובניים המנסים להסתנן לארצות הברית דרך האי בשנים האחרונות.

היסטוריה
--------

בתקופה הפרה-קולומביאנית היה האי מקום מקדשם של אלילי בני המאיה הזקנים; אל הרפואה ואל הלידה והיה קרוי אישצ'ל (Ixchel). השם איסלה מוחרס שפירושו "אי הנשים" ניתן על ידי הספרדים שהגיעו לאי במאה ה-16 בשל העובדה שבאי נמצאו איורים רבים של אלילות מכתות שונות. בקצה הדרומי של האי היה בעבר מקדש של בני המאיה, אך בשנת 1988 סערת ההוריקן גילברט גרמה נזק קשה למקדש. חלק קטן מהמקדש שרד וכן רוב יסודות המבנה.

החל משנות ה-70 התפתח ענף התיירות באופן ניכר באיסלה מוחרס בעקבות העיר השכנה קנקון.

תחבורה ותיירות
--------------

תחבורת האי מורכבת בעיקר ממוניות או רכבי גולף וקטנועים. לפי נתוני 2005 נרשמו באי כ-121 מוניות, 500 רכבי גולף ו-1,500 קטנועים.

בכל חצי שעה במהלך שעות היום מפליגות מעבורות נוסעים מפוארטו חוארס או מפוארטו קנקון אל האי ובחזרה. במהלך היום מגיעים מטיילים רבים לביקור יומי באי אך היקף הפעילות יורדת בשעות הערב כשקבוצות תיירים עוזבות את האי. ישנם מספר רב של מקומות המגישים מאכלי ים טריים, וכן תבשילים מאיהיים (של בני המאיה). מחירי המלונות עשויים להיות זולים מאוד אך גם יקרים למדי כמו למשל בתי המלון באזור הדרומי-מערבי או כמו הוטל וילה רולנדי. החוף המזרחי הוא חופו של הים הקריבי שהוא סלעי וגלי יותר, ומהחוף המערבי של האי ניתן לראות את קו הרקיע של קנקון מעל המים הצלולים. בקצה הצפוני נמצא "אל סנטרו", מרכז העיירה והאזור המסחרי של האי בו חולש ציר מרכזי - רחוב אידלגו - שאליו ולסביבתו מתרכזים רוב המסעדות ומקומות הבילוי. החוף המפורסם פלאיה ביץ' גם הוא ממוקם בקצהו הצפוני של האי ששוחזר במהירות לאחר שהכתה את האזור סופת ההוריקן וילמה בשנת 2005.

באי ישנו בית חב"ד מצליח בניהולו של הרב מענדי דיין והרב יוסי בן שמעון.

האי איסלה מוחרס ממוקם קרוב לאחת משוניות האלמוגים הרבות, וצלילה ושנירקול הם ספורט פופולרי באי. בנוסף האי מהווה ביתם של אוכלוסיית צבי ים. לאור סכנת ההכחדה המאיימת על צבי הים באזור הוחלט להקים בקצה חופו הדרומי של האי מתקן המתמחה בהרבייה ושיקום הצבים. מתקן זה נסגר בתקופת הקורונה ומאז לא נפתח שוב.[דרוש מקור]

* החוף הצפוני של האיהחוף הצפוני של האי
* שקיעה באישקיעה באי
* חוף באיחוף באי
* חוף באיחוף באי

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **איסלה מוחרס** |
| ויקישיתוף תמונות ומדיה בוויקישיתוף: **איסלה מוחרס** |

* 

* אתר האינטרנט הרשמי של איסלה מוחרס

הערות שוליים
------------

1. 1 2  המועצה האזורית איסלה מוחרס, קטלוג המיקומים, המזכירות לפיתוח חברתי של מקסיקו (בספרדית).

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 245829641
* WorldCat (עם VIAF): 245829641

 |
**Nadeo** היא חברה צרפתית לפיתוח משחקי מחשב, אשר בסיסה ברובע ה-15 של פריז. החברה היא המפתחת של סדרת המרוצים טראקמניה.

היסטוריה מקוצרת
---------------

החברה נוסדה בשנת 2000 בצרפת על ידי פלורנט קסטלרנק (צר'), מפתח משחקים חובב עם רקע ביצירת אפקטים מיוחדים לתעשיית הקולנוע.

הסדרה הראשונה שהסטודיו פיתח היא של שיט תחרותי ושיט מפרשיות מטעם איגוד השיט הבינלאומי, בשם "Virtual Skipper".

לאחר מכן, בשנת 2003 יצא המשחק הראשון בסדרת TrackMania, שהוכתרה כהצלחה בשל אופי המשחק הארקיידי אך המאתגר.

בחודש אוקטובר 2009 החברה נקנתה במלואה על ידי חברת ההפצה יוביסופט.

החברה פיתחה גם את ManiaPlanet, כפלטפורמה להפצה דיגיטלית של כל משחקי החברה. בשנת 2013 יצא משחק הספין אוף ShootMania.

קישורים חיצוניים
----------------

* 

* אתר האינטרנט הרשמי של Nadeo

הערות שוליים
------------

1. ↑  Nadeo - Subsidary of Ubisoft, nadeo.fandom.com

| יוביסופט |
| --- |
| חברות בת | Nadeo • יוביסופט מונטריאול • Massive Entertaiment |
| סדרות דגל | TrackMania • ריימן • Far Cry • Prince of Persia • Myst • Watch Dogs • Assassin's Creed • Driver • Heroes of Might and Magic |
אין תמונה חופשיתאין תמונה חופשית
**אסתר גינצברג קראוזה שימקין** (תרל"ד - 19 במאי 1949) הייתה הרופאה העברייה הראשונה בחיפה. אחותו הצעירה של אשר גינצברג ("אחד העם").

קורות חיים
----------

ביתה של ד"ר אסתר שימקין ברחוב אחד העם 12, חיפה
אסתר גינצברג נולדה לישעיהו וגולדה (בת יעקב זוזובסקי) בכפר הופטשיצא (Гопчица) שחכר אביה בדרום-מערב רוסיה (אוקראינה). ב-1905 קיבלה דוקטורט במונפלייה. מאחר שלא היה ברשותה רישיון לעסוק ברפואה בצרפת עבדה במסאז רפואי. גם בארצות הברית לשם היגרה המשיכה בעיסוק זה. ב-1908 עלתה לארץ ישראל. נישאה לאפרים קראוזה, אחיו של אליהו קראוזה, מהנדס ומודד והזוג התיישב, לבסוף, בחיפה. קראוזה הייתה לרופאה היהודייה הראשונה בעיר (הלל יפה התגורר אמנם בעיר, אך פעל בעיקר מחוץ לחיפה). קראוזה אמנם עסקה ברפואה כללית ופנימית אך את עיקר מרצה הפנתה לרפואה מעבדתית, ובחיפה נחשב ד"ר אליהו אורבך כרופא הראשון שמילא את תפקיד הרופא "המלא" הראשון.

קברם של ד"ר אסתר וד"ר ונחום שימקין בבית העלמין היהודי חוף הכרמל
במרץ 1920 עבר הזוג להתגורר בירושלים בעקבות התקבלותה לעבודה בקעמצ"א (קבוצת עזרה מדיצינית ציונית אמריקנית), אך במהרה חזרו לחיפה על מנת שתנהל את המעבדה בבית חולים הדסה שנפתח ב-1922 סמוך לביתם ברחוב אחד העם 12. קראוזה השתתפה בישיבה הראשונה של רופאי חיפה שהתקיימה בביתו של יפה. ב-1924 בעת חופשת מחלה בחו"ל נפטר בעלה, אפרים, והיא נישאה לנחום שימקין, מייסד בית החולים, ששכר חדר בביתה. באמצע 1931 החליטה הדסה להעביר את בית החולים לרשות ועד הקהילה העברית בחיפה וכתוצאה מכך נסגרה המעבדה ושימקין העבירה אותה לביתה הפרטי.

זיכרונותיה
----------

* **בבית הוריו של אחד-העם, בכפר הופטשיצא**: מזכרונות אחותו, חיפה: זכרונות, 1941.

לקריאה נוספת
------------

* נסים לוי, יעל לוי, **רופאיה של ארץ-ישראל, 1799–1948**, זכרון יעקב: איתי בחור, 2008, עמ' 335.
* צפורה שחורי-רובין, 'ד"ר אסתר גינצברג: גלגוליה של רופאה יהודייה בראשית המאה העשרים', **קורות** (שנתון לתולדות הרפואה ומדעי הטבע) כ (תש"ע–תשע"א), ז–יח.
* שי חורב, אסתר שימקין, בלקסיקון **החיפאים אישים ודמויות בחיפה**, דוכיפת הוצאה לאור, עמ' 368, 2018.

קישורים חיצוניים
----------------

* אתר למנויים בלבד עדו בסוק, סיפורן של הרופאות הראשונות בארץ ישראל, באתר הארץ, 85 במאי 2014

הערות שוליים
------------

1. ↑  כך רשום על קברה בבית העלמין חוף הכרמל. המקורות השונים חלוקים בשנה הלועזית.
2. ↑  ראו עליו בהתיישבות נתיני המעצמות בחיפה.
3. ↑  נסים לוי, **פרקים בתולדות הרפואה בארץ-ישראל 1799–1948**, הקיבוץ המאוחד והפקולטה לרפואה ע"ש ברוך רפפורט – הטכניון, חיפה, 1998, עמ' 380.
4. ↑  שמואל יזרעלי, **היה זה או חלמתי חלום**, הוצאת כנרת, 2003, פרק ר'; ניתן לקרוא גם כאן.
**יובל ירון** (נולד ב-3 בינואר 1958) הוא רופא נשים וגנטיקאי, מנהל היחידה לאבחון גנטי טרום לידתי במרכז הרפואי תל אביב על שם סוראסקי ופרופסור חבר בפקולטה לרפואה ע"ש סאקלר באוניברסיטת תל אביב.

ביוגרפיה
--------

יובל ירון נולד וגדל בפתח תקווה. חניך תנועת הנוער "מחנות העולים" ובוגר בית הספר התיכון ע"ש ברנר. אביו, צבי ירון, הוא פרופ' לזואולוגיה באוניברסיטת תל אביב; אמו, רחל ירון, היא אחות במקצועה.

יובל ירון בוגר הפקולטה לרפואה באוניברסיטת תל אביב, בה למד בשנים 1981–1988. עשה סטאז' בבית החולים אסף הרופא בצריפין. המשיך והשתלם במיילדות וגינקולוגיה במסגרת לימודי המשך באוניברסיטת תל אביב, עד 1992.
התמחה ברפואת נשים בבית החולים ליולדות ע"ש סרלין, הקריה, תל אביב (1989–1995). במהלך ההתמחות עשה רוטציה ביחידה לאולטרסאונד במיילדות וגינקולוגיה, מרכז רפואי "שיבא", תל השומר ב-1992, וכן התמחה ברוטציה ביחידה להפריה חוץ גופית, בית חולים ליולדות ע"ש סרלין, הקריה, תל אביב, ב-1993.

עם סיום התמחותו ברפואת נשים נסע לארצות הברית שם התמחה בגנטיקה רפואית הן באוניברסיטת ויין סטייט (Wayne State) במישיגן, ארצות הברית (1997-1995) והן במכון הגנטי של המרכז הרפואי ת"א ע"ש סוראסקי (1995, 1997–1998).
ב-1998 התמנה למנהל היחידה לאבחון גנטי טרום לידתי, המכון הגנטי, במרכז הרפואי ת"א ע"ש סוראסקי, ומשמש בתפקיד זה עד היום.
במקביל מנהל מרפאה פרטית במגדל מרכז ויצמן וכן עובד גם בבי"ח אסותא תל אביב ובהרצליה מדיקל סנטר.
התמנה למרצה בחוג למיילדות וגינקולוגיה באוניברסיטת תל אביב בשנת 1995 וב-2005 התמנה לפרופסור חבר.

כתב מעל כ-120 מאמרים בעיתונות הבינלאומית והציג כ-150 עבודות מחקר בכנסים בינלאומיים[דרוש מקור].

יובל ירון נשוי לבמאית התיאטרון ריבי פלדמסר-ירון ולהם שני ילדים.

מחקריו
------

פרופ' יובל ירון ערך מחקרים קליניים בנושאים הקשורים בהפריה חוץ גופית, תרומת ביציות, מיילדות ואבחון טרום לידתי.
ערך מחקר בסיסי במכון ויצמן במהלך ההתמחות בנושא ביטוי של החלבון p53 בשחלה. ביצע מחקר בסיסי ב-"Mott Research Center" באוניברסיטת ויין סטייט בנושא ביטוי הגן Lysyl oxidase בהדבקויות אגניות וכן בחקר ה-Matrix-associated regions בגרעין תא הזרע.
ערך מחקרים רבים בתחום "סקר שליש ראשון" לגילוי ליקויים כרומוזומים בעובר כבר בשלב מוקדם.

פיתח ויישם אבחון גנטי טרום השרשה (Preimplantation Genetic Diagnosis - (PGD במרכז הרפואי תל אביב במסגרת היחידה להפריה חוץ גופית בבי"ח ליס. בטכניקה זו מסייעים לזוגות הנמצאים בסיכון ללידת צאצאים חולים במחלה גנטית על ידי אבחון גנטי של עוברים שהושגו בהפריה חוץ גופית, והחזרה לרחם רק של עוברים שאובחנו כבריאים. ערך מחקר בסיסי בתחום פריון, מיילדות וגנטיקה תוך שימוש בטכניקות חדישות של ביולוגיה המולקולרית כגון DNA microarray.

קישורים חיצוניים
----------------

ויקישיתוף מדיה וקבצים בנושא **יובל ירון** בוויקישיתוף
* אתר האינטרנט הרשמי של יובל ירון

**ממאמריו באתר "דוקטורס"**:

* בודקים שהכל שפיר, 14 במאי 2012
* אבחון טרום לידתי, 3 באוגוסט 2009
* מחלה גנטית - אבחון כפתרון, 13 בינואר 2008
* ‏10 מיתוסים על בדיקות גנטיות, 8 ביוני 2014
* הריון ולידה: בדיקה ואבחון של מחלות גנטיות, 16 בינואר 2014
* קישורים למאמרים ב-Pubmed
* מיטל יסעור-בית אור, התינוקת נולדה ארבע שנים אחרי מות אביה, באתר ynet, 3 בנובמבר 2005
בתורת ההסתברות ובסטטיסטיקה, **התפלגות בטא** היא משפחה של התפלגויות רציפות, המוגדרות על הקטע [0,1] ובעלות שני פרמטרים המשפיעים על צורת ההתפלגות: α ו-β. קבוע הנרמול של פונקציית צפיפות ההסתברות הוא פונקציית בטא של הפרמטרים, ומכאן שמה של ההתפלגות.

להתפלגות בטא תפקידים רבים בבחינת התנהגות של משתנים מקריים המוגבלים למרווחים סופיים בדיסציפלינות רבות. הרחבה של ההתפלגות נקראת התפלגות דיריכלה, על שמו של המתמטיקאי הגרמני-צרפתי יוהאן דיריכלה.

מאפיינים
--------

### פונקציית הצפיפות

עבור {\displaystyle 0\leq x\leq 1} ועבור הפרמטרים {\displaystyle \alpha ,\beta >0}, פונקציית הצפיפות של ההתפלגות מוגדרת כך:

{\displaystyle {\begin{aligned}f(x;\alpha ,\beta )&={\frac {x^{\alpha -1}(1-x)^{\beta -1}}{\displaystyle \int \_{0}^{1}u^{\alpha -1}(1-u)^{\beta -1}\,du}}\\[6pt]&={\frac {\Gamma (\alpha +\beta )}{\Gamma (\alpha )\Gamma (\beta )}}\,x^{\alpha -1}(1-x)^{\beta -1}\\[6pt]&={\frac {1}{\mathrm {B} (\alpha ,\beta )}}x^{\alpha -1}(1-x)^{\beta -1}\end{aligned}}}
כאשר {\displaystyle \Gamma (z)} היא פונקציית גמא ו-B היא פונקציית בטא.

### פונקציית הצפיפות המצטברת

פונקציית הצפיפות המצטברת מוגדרת על ידי הנוסחה:

{\displaystyle F(x;\alpha ,\beta )={\dfrac {\mathrm {B} {}(x;\alpha ,\beta )}{\mathrm {B} {}(\alpha ,\beta )}}=I\_{x}(\alpha ,\beta )}
כאשר {\displaystyle \mathrm {B} (x;\alpha ,\beta )} היא פונקציית הבטא הלא שלמה.

### התוחלת

התוחלת של ההתפלגות היא פונקציה של היחס β/α: 

{\displaystyle {\begin{aligned}\mu =\operatorname {E} [X]&=\int \_{0}^{1}xf(x;\alpha ,\beta )\,dx\\&=\int \_{0}^{1}x\,{\frac {x^{\alpha -1}(1-x)^{\beta -1}}{\mathrm {B} (\alpha ,\beta )}}\,dx\\&={\frac {\alpha }{\alpha +\beta }}\\&={\frac {1}{1+{\frac {\beta }{\alpha }}}}\end{aligned}}}
כאשר הפרמטרים שווים, התוחלת שווה ל-1/2, מה שאומר כי במקרה זה ההתפלגות היא סימטרית והתוחלת היא מרכז התפלגות.

### השונות

השונות של ההתפלגות מוגדרת כך:

{\displaystyle \operatorname {var} (X)=\operatorname {E} [(X-\mu )^{2}]={\frac {\alpha \beta }{(\alpha +\beta )^{2}(\alpha +\beta +1)}}}
כאשר {\displaystyle \alpha =\beta }, השונות היא:

{\displaystyle \operatorname {var} (X)={\frac {1}{4(2\alpha +1)}},}

ראו גם
------

* התפלגות בטא-בינומית

קישורים חיצוניים
----------------

ויקישיתוף מדיה וקבצים בנושא **התפלגות בטא** בוויקישיתוף
* התפלגות בטא, באתר MathWorld (באנגלית)

| התפלגויות |
| --- |
| התפלגויות בדידות כלליות | אחידה בדידה • בינומית • מולטינומית • בינומית שלילית • ברנולי • גאומטרית • היפרגאומטרית • היפרגאומטרית שלילית • מנוונת • פואסון |  |
| התפלגויות רציפות כלליות | אחידה רציפה • בטא • גמא • לוג-נורמלית • מעריכית (אקספוננציאלית) • נורמלית (גאוסית) • לפלס • משולשת • פארטו • ריילי • קושי • כי בריבוע |
| התפלגויות בפיזיקה סטטיסטית | בולצמן • בוז-איינשטיין • מקסוול-בולצמן • פרמי-דיראק • זטא |
| התפלגויות נוספות | התפלגות t • התפלגות F • ארלנג • וייבול • לוגיסטית |
| סוגי התפלגויות | בדידה • רציפה • מותנית • נורמלית מוכללת • זנב עבה • לא פריקה • משותפת |


|  |  |
| --- | --- |
| בקרת זהויות עריכת הנתון בוויקינתונים | 
* GND: 4144975-7

 |
**כריסטופר ג'פרי ואלרוי** (באנגלית: **Christopher Jeffrey Valleroy** ‏; נולד ב-11 בינואר 1999 ) הוא שחקן קולנוע וטלוויזיה אמריקאי.

ביוגרפיה
--------

ואלרוי נולד באוקלהומה סיטי וגדל באלטמונטה ספרינגס, פלורידה, מגיל שישה חודשים. בשנת 2009 עברה המשפחה ללוס אנג'לס, קליפורניה. כאן הוא החל לצבור ניסיון במשחק, כדוגמן ורקדן.

קריירה
------

את תפקידו הקולנועי הראשון קיבל ב-2013 בסדרת הטלוויזיה קצרת *המועד "Deadtime Stories*", בה שיחק באחד התפקידים הראשיים.

בשנת 2014 שיחק ואלרוי בתפקיד לואי זמפריני בילדותו בסרט הדרמה ההיסטורית לא נשבר, שביימה אנג'לינה ג'ולי. בשנת 2015 התארח בפרק בסדרת המשטרה NCIS: לוס אנג'לס. באותה שנה שיחק בסרט הטלוויזיה "Lumen" לצד סאם ייגר.
בשנת 2017 שיחק בפרק בסדרת הטלוויזיה "Threads". באותה שנה שיחק בסרט הפעולה "Destruction Los Angeles". שנה לאחר מכן הופיע בתפקידי אורח בסדרת הטלוויזיה בול ו-"Forever".

בשנת 2021 שיחק בסרט "Famous". בשנת 2022 שיחק בסדרת הטלוויזיה "High School".

חיים אישיים
-----------

ואלרוי מעורב בפרויקטים חברתיים. כדי לתמוך בדודתו במאבקה נגד הסרטן, הוא התחיל לסרוג לה כובעים. זמן קצר לפני מותה של דודתו, היא ביקשה ממנו להמשיך בכך. כיום, מאות חולים העוברים טיפולים כימותרפיים חובשים כובעים אלו של מקדונלד'ס סיוע לילדים. ולרוי הוא גם חבר בצופים.

קישורים חיצוניים
----------------

* סי. ג'יי. ואלרוי, ברשת החברתית פייסבוק
* סי. ג'יי. ואלרוי, ברשת החברתית אקס (טוויטר)
* סי. ג'יי. ואלרוי, ברשת החברתית אינסטגרם
* סי. ג'יי. ואלרוי, במסד הנתונים הקולנועיים IMDb (באנגלית)

הערות שוליים
------------

1. ↑  C.J. Valleroy – Unbroken, Starry Constellation Magazine, ‏2014-12-25 (באנגלית אמריקאית)
2. ↑  Hal Boedeker, ‘Unbroken’: Young actor had Orlando start, Orlando Sentinel, ‏3 בינואר 2015
**סֵלֵאוּקיָה על החידקל** (ביוונית: Σελεύκεια; נקראת גם בקיצור **סֵלֵאוּקיָה**) הייתה עיר גדולה וחשובה באימפריות הסלאוקית, הפרתית, והסאסאנית. העיר הייתה גם בירת האימפריה הסלאוקית בין השנים 240-305 לפני הספירה. סלאוקיה שוכנת בגדתו המערבית של נהר החידקל, וממולה, בגדתו המזרחית של הנהר, שוכנת העיר קטסיפון. את העיר ייסד סלאוקוס הראשון בשנת 305 לפנה"ס לערך. העיר נמצאת במחוז באבל שבעיראק, וממוקמת כ-32 קילומטרים דרום מזרחית לבגדאד המודרנית.

מקור שמהּ של העיר
-----------------

סלאוקיה על החידקל קרויה על שמו של סלאוקוס הראשון, מלכהּ הראשון של הממלכה הסלאוקית, שהרחיב יישוב קיים באזור וקבע בו את בירתו, בסביבות 305 לפנה"ס. סלאוקיה על החידקל הייתה החשובה והגדולה ביותר בין כל ערי הממלכה הסלאוקית, וכתוצאה מכך גם בין כל הערים הנושאות את השם "סלאוקיה", למרות שבחלק מהמקרים הוזכרה בשם "סלאוקיה על החידקל", ולא רק "סלאוקיה", משום שהעיר שוכנת על נהר החידקל. שם העיר מופיע בתלמוד כ"סֵלִיק", "סֵלִיקָה" או כ"סֵלִיקוֹס". נראה כי העיר כונתה בתקופת התלמוד ארדשיר על שמו של מייסד השושלת הסאסנית אביו של שבור מלכא.

היסטוריה
--------

### הממלכה הסלאוקית

סלאוקיה על החידקל הוקמה בסביבות 305 לפנה"ס על ידי סלאוקוס הראשון, תוך הרחבת יישוב קודם שהיה במקום, וקביעתו כבירת הממלכה הסלאוקית. למרות שעד מהרה, תוך 65 שנים, עברה בירת הממלכה הסלאוקית לאנטיוכיה, סלאוקיה הפכה למרכז חשוב לתרבות ההלניסטית, לסחר ולשלטון הסלאוקי. אוכלוסיית העיר הורכבה מייוונים, סורים ויהודים. הודות למיקומה במפגש של נהר החידקל עם תעלה גדולה, המובילה לנהר פרת, בסלאוקיה עברה תנועה ימית רבה. במהלך המאות ה-3 וה-2 לפנה"ס, סלאוקיה הייתה אחת מהערים ההלניסטיות הגדולות ביותר, דומה בגודלה לאלכסנדריה, וגדולה יותר מאנטיוכיה.
  

חפירות ארכאולוגיות מצביעות על כך שחומות העיר הקיפו שטח של 5.6 קמ"ר. בהתבסס על גודל זה, אוכלוסיית העיר הוערכה כ-100,000 נפש. אוכלוסיית המטרופולין הוערכה כחצי מיליון נפש.
  

כתביהם של פוליביוס ושל היסטוריונים אחרים, מספרים כי האוכלוסייה במקום הורכבה ממקדונים ויוונים, אך גם מבבלים שסלאוקוס הראשון יישב בעיר.

### נטישת העיר

בשנת 165, סלאוקיה הובערה על ידי צבאו של המפקד הרומי גאיוס אווידיוס קסיוס, שטען כי באותה העת התגוררו בעיר לפחות 300,000 תושבים. חורבן העיר סימל את סופו של ההלניזם במסופוטמיה. בשנת 197, במהלך מסעו למזרח, הקיסר הרומי ספטימיוס סוורוס מצא את העיר נטושה לחלוטין.

קישורים חיצוניים
----------------

ויקישיתוף מדיה וקבצים בנושא **סלאוקיה על החידקל** בוויקישיתוף

הערות שוליים
------------

1. 1 2 3  Seleucia on the Tigris | ancient city, Iraq, Encyclopedia Britannica
2. ↑  תלמוד בבלי, מסכת עירובין, דף נ"ז, עמוד ב'

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13513706c (data)
* SUDOC: 050447017
* VIAF: 3144648141240192954
* WorldCat (עם VIAF): 3144648141240192954

 |
**ז'מרסון דה ז'סוס נסימנטו** (בפורטוגזית: **Jemerson de Jesus Nascimento**; נולד ב-24 באוגוסט 1992 בז'רמואבו שבברזיל), הידוע בקיצור כ**ז'מרסון**, הוא כדורגלן ברזילאי המשחק בעמדת הבלם בקבוצת מץ.

קריירת מועדונים
---------------

### אתלטיקו מיניירו

ז'מרסון הצטרף אל מחלקת הנוער של קונפיאנסה בשנת 2009, ושנה לאחר מכן עבר אל מחלקת הנוער של אתלטיקו מיניירו מליגת העל הברזילאית, זאת לאחר תקופות התרשמות לא מוצלחות בפלמיירס, בסנטוס ובואסקו דה גאמה. בשנת 2012 הושאל ז'מרסון לדמוקרטה, בה ערך 12 הופעות, ובחודש אוגוסט חזר לאתלטיקו מיניירו. בחודש דצמבר הוא הועלה לסגל הבוגר של המועדון.

ב-7 ביולי 2013 ערך ז'מרסון את הופעת הבכורה שלו במועדון, כששיחק 90 דקות בניצחון 2–3 על קריסיומה במסגרת המחזור השישי בליגה. הוא ערך חמש הופעות ליגה בלבד בעונת 2013, בה זכתה אתלטיקו מיניירו בגביע ליברטדורס. בעונת 2014, בה זכתה אתלטיקו מיניירו בגביע רקופה סודאמריקנה ובגביע הברזילאי, ערך ז'מרסון 22 הופעות ליגה. בעונת 2015 היה ז'מרסון לשחקן הרכב בלתי מעורער במועדון. הוא ערך 35 הופעות ליגה, בהן הבקיע ארבעה שערים.

### מונקו

ב-31 בינואר 2016 חתם ז'מרסון על חוזה לחמש עונות במונקו מליגת העל הצרפתית. ב-9 בפברואר ערך ז'מרסון את הופעת הבכורה שלו במועדון, כששיחק 90 דקות בהפסד 1–2 לסושו במסגרת שמינית גמר הגביע הצרפתי. ב-20 במרץ, לאחר הופעה אחת במונקו ב', קבוצת המילואים של המועדון, ערך ז'מרסון את הופעת הבכורה שלו בליגת העל הצרפתית, כששיחק 90 דקות בניצחון 0–2 על פריז סן-ז'רמן במסגרת המחזור ה-31. בחצי העונה הראשונה של במועדון ערך ז'מרסון ארבע הופעות ליגה.

בעונת 2016/2017 הפך ז'מרסון לשחקן הרכב קבוע במועדון. ב-14 בספטמבר 2016 ערך ז'מרסון את הופעת הבכורה שלו בליגת האלופות, כששיחק 90 דקות בניצחון 1–2 על טוטנהאם הוטספר במסגרת המחזור הראשון בשלב הבתים לעונת 2016/2017. ב-21 באוקטובר הבקיע ז'מרסון את שער הבכורה שלו במועדון, שער בדקה ה-64 בניצחון 2–6 על מונפלייה במסגרת המחזור העשירי בליגה.

### קורינתיאנס

ב-6 בנובמבר 2020 חזר ז'מרסון לברזיל וחתם בקורינתיאנס עד לסוף העונה.

ב-8 באוקטובר 2021 חתם לעונה אחת במץ מהליגה הצרפתית.

קריירה בינלאומית
----------------

ז'מרסון זומן לראשונה לסגל נבחרת ברזיל לקראת משחק מוקדמות מונדיאל 2018 נגד נבחרת פרו ב-17 בנובמבר 2015.

תארים
-----

אתלטיקו מיניירו
* גביע ליברטדורס (1): 2013
* הגביע הברזילאי (1): 2014
* גביע רקופה סודאמריקנה (1): 2014

מונקו
* אליפות צרפת (1): 2016/2017

קישורים חיצוניים
----------------

ויקישיתוף מדיה וקבצים בנושא **ז'מרסון** בוויקישיתוף
* ז'מרסון, ברשת החברתית אקס (טוויטר)
* ז'מרסון, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Da roça ao posto de titular do Galo: Jemerson quer fazer história no clube באתר Globo, ‏ 9 בספטמבר 2014 (בפורטוגזית)
2. ↑  Promovido, zagueiro quer aproveitar chance no Atlético-MG באתר Terra, ‏ 17 בדצמבר 2012 (בפורטוגזית)
3. ↑  Jemerson set for AS Monaco באתר הרשמי של מונקו, 31 בינואר 2016 (באנגלית)
4. ↑  Uncapped defender Jemerson gets Brazil call באתר The Free Press Journal (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ז'מרסון"**.
**שער יציג** (באנגלית: **Exchange rate**) הוא שער החליפין שנקבע לכל מטבע בר-המרה הנסחר בשוק הכספים. השער היציג מוגדר "מחיר יחידה של מטבע מקומי הוא יחידה של מטבע זר כפול השער היציג". לדוגמה, אם אירו אחד עולה 5.0 ש"ח אז מחיר יחידה אחת של מטבע מקומי (ש"ח) הוא יחידה אחת של מטבע זר (אירו) כפול 0.2, והשער היציג של השקל הוא 0.2.

בכל מדינה נקבעים שערי המטבע על ידי הבנק המרכזי של אותה מדינה.

בישראל
------

שערו היציג של הדולר מול המטבע הישראלי בין השנים 2008-1954לוח אלקטרוני לשער יציג / קניה / מכירה
השער נקבע על ידי בנק ישראל בכל יום שיש בו מסחר במטבע חוץ, לפי מספר דגימות של מחירי עסקאות שבוצעו בין השעות 13:15-15:15 ובשישי 10:15-12:15. אחת הדגימות היא השער היציג.

השער מתפרסם על ידי הבנק בשעה 15:30 וביום ו' בשעה 12:30.

בימים שלא מתקיים מסחר במט"ח בארץ ו/או בעולם, לא נקבע שער יציג חדש.

עסקאות רבות במשק - בעיקר בסחר חוץ - הנקבעות לפי מטבע זר, מחושבות לפי שער היציג של המטבע ביום התשלום, בנוסף מהווה השער היציג בסיס לחישוב השקעות צמודות מט"ח.

שער יציג נקבע כיום על ידי בנק ישראל למטבעות הבאים:
דולר ארצות הברית, לירה שטרלינג, ין יפני, אירו (יחידת מטבע אירופאית), דולר אוסטרלי, דולר קנדי, כתר דני, כתר נורווגי, ראנד דרום-אפריקאי, כתר שוודי, פרנק שווייצרי, דינר ירדני, לירה לבנונית ולירה מצרית.

בשנים שהייתה אינפלציה גבוהה שמר בנק ישראל על שער יציג קבוע, ולא ניתן היה לסחור ברמות אחרות.

 ערך מורחב – **רצועת הניוד**

שער יציג ריאלי
--------------

**שער יציג ריאלי** (באנגלית: **Real exchange rate**) הוא השער היציג מותאם לכח הקניה, או ליחס בין אינדקס המחירים המקומי לזה של המדינה הזרה. לדוגמה אם גביע קוטג' עולה בארץ 6 ש"ח, ובאירופה עולה אותו גביע 1 יורו, והשער היציג הוא 0.2, אז שער החליפין האמיתי הוא 6 ש"ח כפול 0.2 (מחיר הגביע ביורו בארץ) חלקי 1 יורו (מחיר הגביע ביורו באירופה). כלומר, השער היציג הריאלי הוא 1.2 שקל ליורו אחד.

קישורים חיצוניים
----------------

ויקישיתוף מדיה וקבצים בנושא **שער יציג** בוויקישיתוף
* שער יציג, באתר אנציקלופדיה בריטניקה (באנגלית)
* מטבע חוץ, דף שער בספרייה הלאומית

* אתר בנק ישראל לשערים יציגים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543320305171
* BnF: cb119500613 (data)
* GND: 4064921-0
* LCCN: sh85050496

 |
הקונגרס הקונטיננטלי השני מאמץ את הכרזת העצמאות האמריקנית, בציור ***הכרזת העצמאות***, של ג'ון טרומבול. הציור מוצג ברוטונדה של הקפיטול
**הקונגרס הקונטיננטלי** (באנגלית: **Continental Congress**) היה הרשות המחוקקת של שלוש עשרה המושבות האמריקניות, ולאחר מכן של ארצות הברית החל מ-1774 ועד 1789, תקופה שכללה הן את תקופת מלחמת העצמאות האמריקנית והן את אימוץ מסמכי "סעיפי הקונפדרציה" (Articles of Confederation, שלאחר מכן הוחלפו בחוקת ארצות הברית). למעשה, הקונגרס היה קיים בשלוש מתכונות שונות במשך 15 שנות פעילותו - תחילתו בקונגרס הקונטיננטלי הראשון, המשכו בקונגרס הקונטיננטלי השני וסופו בקונגרס הקונפדרציה.

הקונגרס
-------

הקונגרס הקונטיננטלי הראשון, שבעצמו היה תגובה ל"חוקי הכפייה" הבריטים, היה "קונגרס חוק הבולים", שהוקם על ידי המתיישבים במחאה על החוק שנשא את אותו השם. **הקונגרס הקונטיננטלי הראשון** הוצע בוועידות לתיאום של המושבות, שהתקיימו באופן תדיר כדי להבטיח את שיתוף הפעולה ביניהן (שהתרחב בעקבות אי שביעות הרצון מהבריטים), אך נמשך פחות מחודשיים: מ-5 בספטמבר 1774 עד 26 באוקטובר, בפילדלפיה, אז בפרובינציה של פנסילבניה (כיום פנסילבניה). פייטון רנדולף היה נשיאו הראשון.

ההישג המשמעותי ביותר של הקונגרס הראשון היה ניסוח עצומת "מסמכי ההתאגדות" (Articles of Association) ב-20 באוקטובר. במסמכים דובר על הסכם בין שתים עשרה מתוך שלוש עשרה המושבות האמריקניות (לא כולל ג'ורג'יה), שעיקרו החרמת מוצרים בריטים והפסקת היצוא לבריטניה אם חוקי הכפיה לא יבוטלו. ההחרמה נחלה הצלחה, אך הפוטנציאל המצוי בה לא מומש עקב פתיחת הקרבות של מלחמת העצמאות של ארצות הברית ב-1775.

**הקונגרס הקונטיננטלי השני** התכנס ב-10 במאי 1775. ב-26 במאי הכריז הקונגרס כי בריטניה הכריזה מלחמה; ב-14 ביוני הצבא הקונטיננטלי הוקם וג'ורג' וושינגטון נבחר לעמוד בראשו יום לאחר מכן. בנוסף, מינה הקונגרס את סילאס דין כשגריר אמריקני בצרפת, והנמלים המקומיים נפתחו מחדש, כחלק מאי הציות לחוקי הנמל הבריטים (שהערימו קשיים על העברת סחורות דרך הים). ב-4 ביולי 1776 הקונגרס אימץ את הכרזת העצמאות האמריקנית.

בספטמבר 1777 נאלץ הקונגרס לנטוש את פילדלפיה עקב כיבוש העיר על ידי הבריטים. הוא התכנס בעיר יורק בפנסילבניה. בנובמבר 1777 ניסח הקונגרס את תקנון הקונפדרציה, החוקה הראשונה של ארצות הברית ושלחה לאישור על ידי המדינות. ב-1781 אישרה המדינה האחרונה, מרילנד, את תקנון הקונפדרציה וב-1 במרץ 1781 החל לפעול בארצות הברית **קונגרס הקונפדרציה**, שהיה המשך ישיר לקונגרס הקונטיננטלי השני. למעשה, נבחרי הקונגרס השני המשיכו בכהונתם כחברי פרלמנט גם בקונגרס הקונפדרציה. לקונגרס זה היו עשרה כינוסים במשך שמונה שנות פעילותו.

בסופו של דבר, הקונגרס הוליך את הארץ החדשה לעצמאות ולמלחמה עם מעט מאוד משאבים וכח אמיתי.

המשכו
-----

ממשיכו של הקונגרס הקונטיננטלי הוא הקונגרס של ארצות הברית. ב-4 במרץ 1789 התכנס הקונגרס הראשון של ארצות הברית בבניין הפדרלי (Federal Hall) בניו יורק, כאשר פעולתו הראשונה הייתה ההכרזה כי חוקת ארצות הברית נכנסה לתוקפה. בניין הקפיטול בוושינגטון הבירה אירח את מושבו הראשון ב-17 בנובמבר 1800.

ראו גם
------

* מלחמת העצמאות של ארצות הברית
* תקנות צפון-מערב
* תקנון הקונפדרציה
* אלכסנדר המילטון

קישורים חיצוניים
----------------

ויקישיתוף מדיה וקבצים בנושא **הקונגרס הקונטיננטלי** בוויקישיתוף
* הקונגרס הקונטיננטלי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 64838-3
* VIAF: 142488871
* WorldCat: viaf-142488871

 |